
DR.30.11.2006 17 

  

Saya ingin memberi contoh di Parlimen saya, Kompleks Rakan Muda 
misalnya, kita mempunyai tapak-tapak permainan, court badminton, skuasy, tenis dan 
sebagainya. Untuk sewa court badminton misalnya cuma RM8 satu jam dan 
keseluruhan pendapatan untuk penyewaan adalah RM2000 hingga RM3000 sahaja 
sebulan. Jadi saya tidak yakin kalau Kompleks Sukan Komuniti diberi kepada satu 
badan untuk menyelenggarakan dan badan itu mengutip sewa dan menggunakan duit 
kutipan untuk menyelenggarakan kompleks sukan tersebut, saya tidak yakin ianya 
mencukupi. 

Jadi soalan saya ialah adakah pihak kementerian memikirkan untuk 
memberikan sumbangan tertentu dengan jumlah tertentu supaya dapat membantu.  
Jadi berapakah jumlah kalau pihak kementerian bersetuju dengan cadangan tersebut?   

Datuk Azalina binti Othman Said: Terima kasih Yang Berhormat bagi Bera.  
Pertama sekali kementerian menyedari antara masalah dalam kos penyelenggaraan 
adalah kita berhadapan dengan dilema penggunaan. Kerana pengguna-pengguna di 
Malaysia kalau kita lihat secara umum tidaklah begitu ramai seperti pengguna-
pengguna penggunaan sukan di negara-negara lain terutama sekali negara Australia, 
United Kingdom dan juga Amerika Syarikat. Oleh sebab itu, kementerian menyedari 
perkara ini akan dapat insya-Allah diselesaikan kalau diletakkan belia untuk 
mengendalikan kompleks ini memandangkan perancangan-perancangan bukan sahaja 
dalam aspek penyelenggaraan tetapi mewujudkan program-program yang akan 
menggalakkan pemakaiannya, pertama.   

Kedua, kementerian juga menyedari dalam kompleks rakan muda sebagai 
contoh terdapat satu situasi di Subang Jaya dengan izin Tuan Yang di-Pertua, di mana 
satu kompleks sukan yang diwujudkan oleh kerajaan tempatan telah disewakan kepada 
satu syarikat yang dapat mengendalikan penggunaan pada kos yang begitu rendah 
kepada masyarakat. Kementerian menyedari antara cabaran yang dihadapi oleh 
kementerian ialah kepakaran-kepakaran penyelenggaraan tidak ada dalam 
kementerian khasnya di dalam kawasan-kawasan luar bandar dan juga penggunaan 
stadium-stadium yang besar. Itu sebabnya terima kasih kepada Yang Berhormat bagi 
Bera, kementerian juga memandang serius kepada perkara ini kerana kita tidak mahu 
kompleks-kompleks sukan yang dibina ini dengan izin, dijadikan white elephant dengan 
izin ataupun gajah putih.   

Dan insya-Allah bagi kementerian penekanan yang hendak ditekankan dalam 
kewujudan kompleks-kompleks ini ialah mewujudkan penyelenggaraan dan juga 
dengan izin, marketing iaitu konsep pemasaran bagi mereka yang 
dipertanggungjawabkan untuk mengendalikan kompleks ini.   

8. Dato’ Haji Mat Yasir bin Haji Ikhsan [Sabak Bernam] minta Menteri 
Pengangkutan menyatakan, adakah kementerian bercadang mengenakan tindakan 
yang lebih keras terhadap pemandu kenderaan yang dikenal pasti berulang kali 
melakukan kesalahan jalan raya contohnya dengan menggantung lesen memandu 
mereka serta menghukum mereka dengan melakukan kerja khidmat komuniti.   

Menteri Pengangkutan [Dato’ Sri Chan Kong Choy]: Tuan Yang di-Pertua, 
mengikut undang-undang yang sedia ada pembatalan atau penggantungan lesen 
memandu telah pun dilaksanakan oleh Jabatan Pengangkutan Jalan melalui Sistem 
KEJARA iaitu di bawah kenderaan motor ataupun mata demerit 1997. Mana-mana 
pemegang Lesen Memandu Percubaan ataupun lesen P yang telah mengumpul 10 
mata demerit atau lebih akan dibatalkan lesen memandunya oleh JPJ. Manakala bagi 
pemegang-pemegang lesen memandu kompeten CDL yang mengumpul 15 mata 
demerit atau lebih akan digantung lesen memandu bagi tempoh tidak melebihi 24 
bulan. Sejak tahun 1997 hingga bulan Jun 2006, sebanyak 24,581 lesen memandu 
kompeten telah digantung oleh JPJ. Dalam tempoh yang sama sebanyak 6,738 Lesen 
Memandu Percubaan telah dibatalkan di bawah Sistem KEJARA.   

Tuan Yang di-Pertua, di samping itu pihak kementerian melalui JPJ juga 
sedang mengkaji cadangan untuk mengenakan loading semasa mengambil insurans 
untuk memperbaharui lesen kenderaan motor ke atas pemilik-pemilik kenderaan yang 
sering melakukan kesalahan lalu lintas.  Dengan adanya loading, pemandu atau pemilik 
yang melakukan kesalahan lalu lintas akan lebih berhati-hati semasa di jalan raya bagi 
mengelakkan kenaikan kadar insurans. Berhubung isu hukuman kerja khidmat 
komuniti, kementerian kini belum lagi bercadang untuk mewujudkan hukuman 
melakukan kerja-kerja komuniti kepada pesalah trafik. Terima kasih.   



Saya ingin memberi contoh di Parlimen saya, Kompleks Rakan Muda misalnya, kita mempunyai tapak-tapak permainan, court badminton, skuasy, tenis dan sebagainya. Untuk sewa court badminton misalnya cuma RM8 satu jam dan keseluruhan pendapatan untuk penyewaan adalah RM2000 hingga RM3000 sahaja sebulan. Jadi saya tidak yakin kalau Kompleks Sukan Komuniti diberi kepada satu badan untuk menyelenggarakan dan badan itu mengutip sewa dan menggunakan duit kutipan untuk menyelenggarakan kompleks sukan tersebut, saya tidak yakin ianya mencukupi. Jadi soalan saya ialah adakah pihak kementerian memikirkan untuk memberikan sumbangan tertentu dengan jumlah tertentu supaya dapat membantu. Jadi berapakah jumlah kalau pihak kementerian bersetuju dengan cadangan tersebut?. Datuk Azalina binti Othman Said: Terima kasih Yang Berhormat bagi Bera. Pertama sekali kementerian menyedari antara masalah dalam kos penyelenggaraan adalah kita berhadapan dengan dilema penggunaan. Kerana pengguna-pengguna di Malaysia kalau kita lihat secara umum tidaklah begitu ramai seperti pengguna- pengguna penggunaan sukan di negara-negara lain terutama sekali negara Australia, United Kingdom dan juga Amerika Syarikat. Oleh sebab itu, kementerian menyedari perkara ini akan dapat insya-Allah diselesaikan kalau diletakkan belia untuk mengendalikan kompleks ini memandangkan perancangan-perancangan bukan sahaja dalam aspek penyelenggaraan tetapi mewujudkan program-program yang akan menggalakkan pemakaiannya, pertama. Kedua, kementerian juga menyedari dalam kompleks rakan muda sebagai contoh terdapat satu situasi di Subang Jaya dengan izin Tuan Yang di-Pertua, di mana satu kompleks sukan yang diwujudkan oleh kerajaan tempatan telah disewakan kepada satu syarikat yang dapat mengendalikan penggunaan pada kos yang begitu rendah kepada masyarakat. Kementerian menyedari antara cabaran yang dihadapi oleh kementerian ialah kepakaran-kepakaran penyelenggaraan tidak ada dalam kementerian khasnya di dalam kawasan-kawasan luar bandar dan juga penggunaan stadium-stadium yang besar. Itu sebabnya terima kasih kepada Yang Berhormat bagi Bera, kementerian juga memandang serius kepada perkara ini kerana kita tidak mahu kompleks-kompleks sukan yang dibina ini dengan izin, dijadikan white elephant dengan izin ataupun gajah putih. Dan insya-Allah bagi kementerian penekanan yang hendak ditekankan dalam kewujudan kompleks-kompleks ini ialah mewujudkan penyelenggaraan dan juga dengan izin, marketing iaitu konsep pemasaran bagi mereka yang dipertanggungjawabkan untuk mengendalikan kompleks ini. 8. Dato' Haji Mat Yasir bin Haji Ikhsan [Sabak Bernam] minta Menteri Pengangkutan menyatakan, adakah kementerian bercadang mengenakan tindakan yang lebih keras terhadap pemandu kenderaan yang dikenal pasti berulang kali melakukan kesalahan jalan raya contohnya dengan menggantung lesen memandu mereka serta menghukum mereka dengan melakukan kerja khidmat komuniti. Menteri Pengangkutan [Dato' Sri Chan Kong Choy]: Tuan Yang di-Pertua, mengikut undang-undang yang sedia ada pembatalan atau penggantungan lesen memandu telah pun dilaksanakan oleh Jabatan Pengangkutan Jalan melalui Sistem KEJARA iaitu di bawah kenderaan motor ataupun mata demerit 1997. Mana-mana pemegang Lesen Memandu Percubaan ataupun lesen P yang telah mengumpul 10 mata demerit atau lebih akan dibatalkan lesen memandunya oleh JPJ. Manakala bagi pemegang-pemegang lesen memandu kompeten CDL yang mengumpul 15 mata demerit atau lebih akan digantung lesen memandu bagi tempoh tidak melebihi 24 bulan. Sejak tahun 1997 hingga bulan Jun 2006, sebanyak 24,581 lesen memandu kompeten telah digantung oleh JPJ. Dalam tempoh yang sama sebanyak 6,738 Lesen Memandu Percubaan telah dibatalkan di bawah Sistem KEJARA. Tuan Yang di-Pertua, di samping itu pihak kementerian melalui JPJ juga sedang mengkaji cadangan untuk mengenakan loading semasa mengambil insurans untuk memperbaharui lesen kenderaan motor ke atas pemilik-pemilik kenderaan yang sering melakukan kesalahan lalu lintas. Dengan adanya loading, pemandu atau pemilik yang melakukan kesalahan lalu lintas akan lebih berhati-hati semasa di jalan raya bagi mengelakkan kenaikan kadar insurans. Berhubung isu hukuman kerja khidmat komuniti, kementerian kini belum lagi bercadang untuk mewujudkan hukuman melakukan kerja-kerja komuniti kepada pesalah trafik. Terima kasih.